Lav et referat af nedenstående tekst:

Tekst:
Kigger man på husprisernes udvikling de sidste 25 år, er der udmærkede argumenter for, at et huskøb over en lang årrække kan være en investering værd. Kvadratmeterprisen for et parcelhus i Nordjylland var i 1992 i gennemsnit 3.199 kr., mens den ved udgangen af 2016 var tæt på tredoblet til 8.605 kr. pr. kvadratmeter. Det viser en beregning, som ejendomsmæglerkæden Nybolig har lavet over Finans Danmarks boligmarkedsstatistik, målt på realiserede handler. -For alle danske huse som helhed er priserne steget 210 pct. over de sidste 25 år, mens de i Nordjylland er steget med 169 pct., så skal man komme med et forsigtigt på, hvor det historisk kan være fornuftigt at investere, kunne et hus være et oplagt sted, siger presseansvarlig i Nybolig, Thomas Hovgaard og fortsætter: -Der er naturligvis tale om store regionale forskelle, hvor lollandske husløbere fx kun kan notere en stigning på 28 pct. siden 1992, mens tålmodige husejere i Hovedstaden har oplevet en stigning på 295 pct. Selvom boligmarkedet siden 1992 har været præget af både opture og nedture, er der på den lange bane generelt tale om pæne prisstigninger. Det, vi kan se, er, at særligt urbaniseringen står bag de mest markante stigninger, ligesom de områder, der har oplevet størst fraflytning, har indkasseret de mindste stigninger. Da der blandt eksperter er bred enighed om en fortsat urbanisering, kan det ikke afvises, at forskellene på sigt vil blive større. Gennemsnitsprisen på landsplan pr kvadratmeter for et hus var ifølge Nybolig tilbage i 1992 på 4000 kroner, mens prisen i 2016 var steget med hele 210 procent til 12482 kroner pr kvadrameter.

Referat:
Huspriserne i Nordjylland er næsten tredoblet de sidste 25 år. Størrelsen på stigningerne i boligpriser afspejler i høj grad de seneste års urbaniseringstendens, vurderer Nybolig.